ဗားမောင့်ပြည်နယ်၊ သဘာဝရင်းမြစ် အေဂျင်စီ

**ရေလွှမ်းမိုးမှုမှ ပြန်လည်ထူထောင်ရေးဆိုင်ရာ ရင်းမြစ်များ**

ပုဂ္ဂလိကပိုင် သောက်ရေစနစ်ဆိုင်ရာ လမ်းညွှန်ချက်များ

# ကျွန်ုပ်သုံးသည့်ရေသည် ပုဂ္ဂလိကပိုင် သောက်ရေစနစ်မှ ဟုတ်မဟုတ်ကို မည်သို့သိနိုင်မည်နည်း။

ယေဘုယျအားဖြင့် သင့်တွင် ရေတွင်း၊ စမ်းရေတွင်း၊ မြေပြင်ပေါ်ရေပိုက်လိုင်း ကိုယ်ပိုင်ရှိလျှင်ဖြစ်စေ၊ ၎င်းတို့ကို အိမ်အများအပြား မျှဝေသုံးလျှင်ဖြစ်စေ သင့်သောက်သုံးရေးစနစ်ကို ပုဂ္ဂလိကပိုင်စနစ်ဟု သတ်မှတ်မည်။ အများသုံး သောက်သုံးရေးနစ်မှ ရေရယူသုံးစွဲပါက သင် သို့မဟုတ် သင့်အိမ်ရှင်တို့က ရေမီတာ ဆောင်ရပါမည်။ အချို့အခြေအနေများတွင် အသင်းအဖွဲ့ငယ်များက ထိုသို့မဆောင်ရသည်လည်း ရှိပါသည်။

# ရေလွှမ်းမိုးမှုကြောင့် ကျွန်ုပ်၏ ပုဂ္ဂလိကပိုင် ရေရင်းမြစ်အပေါ် ထိခိုက်ခဲ့လျှင် မည်သို့ဆောင်ရွက်ရမည်နည်း။

* **သင့်ရေများ ညစ်ညမ်းနေသည်ဟု မှတ်ယူလိုက်ပါ။** သင် ပုဂ္ဂလိကပိုင် ရေတွင်း သို့မဟုတ် စမ်းရေတွင်းကို အသုံးပြုနေပြီး ထိုရေတွင်း သို့မဟုတ် စမ်းရေတွင်းအထိ ရေလွှမ်းသွားပါက သင့်ရေညစ်ညမ်းသွားပြီဟု မှတ်ယူလိုက်ပါ။ သင့်ရေတွင်း သို့မဟုတ် စမ်းရေတွင်းမှရေကို စမ်းသပ်ပြီးနောက် စမ်းသပ်ချက်အဖြေအရ ရေညစ်ညမ်းမှု မရှိဟု မသိရသရွေ့ ထိုရေကို မသုံးပါနှင့်။
* **အခမဲ့ စမ်းသပ်လိုက်ပါ။** ရေလွှမ်းမိုးမှုကြောင့် ထိခိုက်ခဲ့သည့် ပုဂ္ဂလိကပိုင် ရေတွင်းနှင့် စမ်းရေတွင်း ပိုင်ဆိုင်သူများသည် အခမဲ့ ရေစမ်းသပ်မှု ရယူနိုင်ပါသည်။ ရေလွှမ်းမိုးမှုကြောင့် အဖြစ်များသည့် ညစ်ညမ်းမှုများကို စစ်ဆေးရန်အတွက် အခမဲ့ သောက်ရေစမ်းသပ်မှု ရယူနိုင်ရန် 802-338-4724 ကို ဖုန်းခေါ်ဆိုလိုက်ပါ။ [ဗားမောင့်ပြည်နယ် ကျန်းမာရေးဌာန](https://www.healthvermont.gov/environment/drinking-water/after-flood-private-drinking-water-guidance)မှ ဆက်လက်၍ လေ့လာနိုင်ပါသည်။
* **ဘေးကင်းသည်ဟု သိထားပြီးသည့် ရင်းမြစ်တစ်ခုမှ ရေရယူပါ။** ရေကြိုချက်ရန် အသိပေးချက် ထုတ်မထားသည့် မြို့သုံးရေကို အသုံးပြုနေသည့် အများသုံး အဆောက်အဦများမှရေ သို့မဟုတ် ရေလွှမ်းမိုးမှုဒဏ် မခံရသည့် မိတ်ဆွေ၊ မိသားစုများထံမှရေကို သုံးစွဲပါ။ သင့်ရေကို မစစ်ရသေးခင်အထိ ရေသန့်ဘူးရေကို အသုံးပြုပါ။ သို့မဟုတ်ပါက သင့်မြို့နယ်ရုံး သို့မဟုတ် ဗားမောင့်ပြည်နယ် 211 ကို ဆက်သွယ်၍ အကူအညီတောင်းပါ။
* **ယိုယွင်းနေသည့် ပုဂ္ဂလိကပိုင် ရေစနစ်တစ်ခုအတွက် အကူအညီရယူမည်။** ယိုယွင်းနေသည့် ရေစနစ်တစ်ခုကို အသစ်လဲရန်အတွက် [လိုင်စင်ရ ရေတွင်းတူးသူ](https://dec.vermont.gov/sites/dec/files/dwgwp/DW/WellDrillersVT.pdf) သို့မဟုတ် သင့်[ဒေသခံ အင်ဂျင်နီယာ](https://dec.vermont.gov/water/ww-systems#romap) ထံ ဆက်သွယ်ပြီး ပါမစ်နှင့် ပါမစ်ကင်းလွတ်ခွင့်များနှင့် ပတ်သက်ပြီး အကြံဉာဏ်တောင်းခံပါ။
* **မမေ့ပါနှင့်။** ရေလွှမ်းမိုးမှုဖြစ်စဉ်များအတွင်းနှင့် ထိုဖြစ်စဉ်များအပြီးတွင် ပုဂ္ဂလိကပိုင် ရေစနစ်များ (ရေတွင်းများ၊ စမ်းရေတွင်းများနှင့် မြေပြင်ပေါ်ရေပိုက်လိုင်းများ) တွင် အပြင်းအထန် နာမကျန်းဖြစ်စေမည့် အဏုဇီဝပိုးမွှားနှင့် ဓာတုပစ္စည်းများ ဝင်ရောက်ပြီး ညစ်ညမ်းလာနိုင်သည်။ ထိုရေကို ဗားမောင့်ပြည်နယ် အသိအမှတ်ပြု ဓာတ်ခွဲခန်းမှ စမ်းသပ်ပြီး လိုအပ်သလို ပြုပြင်ထားခြင်း မရှိဘဲ သောက်သုံးရန်၊ ချက်ပြုတ်ရန်၊ ရေလွှမ်းမိုးပြီးနောက် သန့်ရှင်းရေးလုပ်ရန် အသုံးပြုလျှင် ဘေးကင်းရေး စိတ်ပူရနိုင်ပါသည်။

**ခွဲခြားဆက်ဆံမှုမရှိရေး အသိပေးချက် -**

ဗားမောင့်ပြည်နယ် သဘာဝရင်းမြစ် အေဂျင်စီ (ANR) သည် ၎င်း၏ အစီအစဉ်များ၊ ဝန်ဆောင်မှုများနှင့် လုပ်ငန်းစဉ်များကို လူမျိုး၊ ဘာသာ၊ အဆင့်အတန်း၊ အသားအရောင်၊ မူရင်းနိုင်ငံ (အင်္ဂလိပ်စကား မကျွမ်းကျင်မှု အပါအဝင်)၊ ဆွေစဉ်မျိုးဆက်၊ မွေးရပ်၊ မသန်စွမ်းမှု၊ အသက်၊ အိမ်ထောင်ရှိမရှိ၊ လိင်၊ လိင်စိတ်တိမ်းညွှတ်မှု၊ ကျား/မသတ်မှတ်ချက် သို့မဟုတ် နို့တိုက်ကျွေးနေခြင်း (မိခင်နှင့်ကလေး) အပေါ် မူတည်၍ ခွဲခြားဆက်ဆံခြင်းမရှိဘဲ ဆောင်ရွက်လျှက်ရှိသည်။

**ဘာသာစကား ဝန်ဆောင်မှု ရယူရန် အသိပေးချက်-**

A close up of a text

Description automatically generated